钦定古今图书集成/理学汇编/学行典/第194卷 > 俞正仪
## 钦定古今图书集成/理学汇编/学行典/第194卷 > 俞正仪

按《绍兴府志》：“俞正仪，上虞百官里人。永乐中，母病革，
百药不治。或云取肝作羹可疗。正仪深信之，设斋坛
于舍旁，焚香然烛，稽首再拜，祝祷于天。割右胁破，仅
二寸许，取肝剖之，广半寸，长三倍，调羹而进，母饮甘
之。观者环堵，或赞之孝，或谓之痴人，遂呼为俞三痴。
母病稍退，逾旬而卒，孝子亦无恙。”